**LĒMUMS**

Liepājā

|  |  |
| --- | --- |
| 2022.gada 20.janvārī |  Nr.13/2(prot. Nr.2, 10.§) |

Par sadarbības līguma slēgšanu ar
Tieslietu ministriju un tās padotības

iestādēm

Lai nodrošinātu tieslietu nozares pakalpojumu pieejamību un Liepājas valstspilsētas pašvaldībā īstenotu pilotprojektu “Tieslietu sistēmas pakalpojumi pašvaldībās”, pamatojoties uz likuma “Par pašvaldībām” 14.panta pirmās daļas 5.punktu, 21.panta pirmo daļu un Valsts pārvaldes iekārtas likuma 61.panta otro daļu, Liepājas pilsētas domes 2017.gada 17.augusta saistošo noteikumu Nr.14 “Liepājas pilsētas pašvaldības nolikums” 109.punktu, Liepājas valstspilsētas pašvaldības dome **nolemj:**

1. Noslēgt sadarbības līgumu (pielikumā) ar Tieslietu ministriju, Valsts zemes dienestu, Juridiskās palīdzības administrāciju, Patentu valdi, Latvijas Republikas Uzņēmumu reģistru un Valsts valodas centru par tieslietu nozares pakalpojumu pieejamību un sadarbību pilotprojekta “Tieslietu sistēmas pakalpojumi pašvaldībās” īstenošanā (turpmāk - sadarbības līgums).

2. Pilnvarot Liepājas pilsētas pašvaldības iestādi “Liepājas pilsētas pašvaldības administrācija” tās vadītāja Liepājas valstspilsētas pašvaldības izpilddirektora personā parakstīt sadarbības līgumu, kā arī sadarbības līguma darbības laikā parakstīt nepieciešamos grozījumus, ja tie neskar līguma būtiskās sastāvdaļas.

3. Noteikt, ka sadarbības līgumā minēto klātienes pakalpojumu sniegšana tiek veikta atbilstoši spēkā esošām epidemioloģiskās drošības prasībām.

4. Liepājas valstspilsētas pašvaldības domes priekšsēdētājam kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Izpilddirektora birojam, Juridiskajai daļai, Klientu apkalpošanas un pakalpojumu centram, Tieslietu ministrijai, Valsts zemes dienestam, Juridiskās palīdzības administrācijai, Patentu valdei, Latvijas Republikas Uzņēmumu reģistram un Valsts valodas centram |